Shalom ja tere õhtust! Eetris on TV7 lisraeli Uudised Jeruusalemmast.
Olen Erin Viner ja asendan Jonathan Hessenit.
Põhiteemad -
Egiptuse piiripolitseinik tappis kolm IDF sõdurit.
Kairo sõnul tegutses ta iseseisvalt, kuid Iisraeli arvates
et tegu oli ettekavatsetud, islamistlike motiividega terroriaktiga.
IAEA peadirektor tunnistab, et Iraani vastus lõpetamata juurdlusele
deklareerimata tuumategevuse kohta, on tõestamatu.
Iisraeli peaminister kinnitas Julgeolekukabineti õppusel,
kus simuleeriti konflikti mitmes sektoris,
et riigi kaitseaparaat on valmis igaks väljakutseks.
Iisraeli kaitseaparaat jätkab järeleandmatult
oma terrorismivastast sõda operatsiooni Lainemurdja raames
Juudamaa, Samaaria ja Jordani oru Läänekalda piirkondades.
Iisraeli Kaitseväe (IDF), Iisraeli Julgeolekuagentuuri (ISA)
ja piiripolitsei eriüksuslaste ulatusliku öise tegevuse käigus
peeti territooriumidel edukalt kinni kümme kahtlustatavat terroriagenti.
Kui enamik missioone viidi läbi ilma igasuguse vastuseisuta,
viskasid tundmatud kahtlusalused isevalmistatud lõhkekeha
Iisraeli vägede pihta Palestiina Antaba külas,
kuid õnneks keegi viga ei saanud.
Iisraeli ja Egiptuse piiril leidis nädalavahetusel aset surmajuhtum.
Esialgse uurimise kohaselt tulistas Egiptuse piiripolitseinik
illegaalselt Iisraeli tungimise järel kaht IDF-i sõdurit,
kes valvasid kahel riiki eraldava turvatara äärsel vaatluspostil.
Sündmuskohale kiirustasid lisajõud pärast seda,
kui tapetud sõdurid ei reageerinud raadiosidele.
Kohe pärast ohvrite surnukehade avastamist käivitati tagaotsimine.
Juhtum algab sellega, et armee ohvitser jõuab punkti,
kus ta tuvastab kaks sõdurit ning sõdur ja naissõdur on surnud.
Sellest hetkest alates käsitlesime seda terrorirünnakuna.
Ründaja tabamiseks toimunud piirkonna läbikammimisel
avas too tule Iisraeli vägede pihta, tappes kolmanda sõduri,
enne kui naasid teised läheduses olnud väed,
kes lõpetasid intsidendi egiptlasest sõjaväelase kõrvaldamisega.
IDF-i peastaabiülem kindralleitnant Herzi Halevi
andis Lõuna väejuhatuse ülemale kindralmajor Eliezer Toledanole käsu
juhtida koostöös Egiptuse armeega
ohvriterohke rünnaku ametlikku juurdlust.
Peaminister Benjamin Netanyahu rõhutas eile Jeruusalemmas
oma iganädalasel kabinetiistungil Iisraeli ootust,
et ühisjuurdlus Egiptusega on kõikehõlmav ja põhjalik.
Juhtum Egiptuse piiril on tõsine ja erakordne
ning seda uuritakse põhjalikult.
Iisrael on edastanud Egiptuse valitsusele selge sõnumi:
eeldame, et ühisjuurdlus on ammendav ja põhjalik.
See on osa meievahelisest olulisest julgeolekukoostööst,
millest on aastate jooksul kasu olnud mõlemale riigile.
Teeme oma tegevuse kohta kõik vajalikud järeldused lõunapiiri,
Iisraeli-Egiptuse piiritara ääres.
Kuigi see 2013. aastal ehitatud tara
blokeeris ebaseaduslike migrantide tulva Iisraeli,
toimub endiselt salakaubavedu
ning terroristid üritavad perioodiliselt piiri ületada
ja rünnata meie vägesid.
Tõhustame protseduure, töömeetodeid ja ka vahendeid,
et minimeerida salakaubavedu ja tagada,
et sellised traagilised rünnakud ei korduks.
Oluline on märkida,
et Kairo võimud on edastanud Jeruusalemmale sõnumi,
milles kirjeldatakse tulistamisrünnaku sooritanud politseinikku
kui "kontrolli alt väljunud ohvitseri", rõhutades samas,
et ei soovita, et juhtum kahjustaks kahepoolseid suhteid juudiriigiga.
Iisraeli valduses on endiselt hukkunud terroristi surnukeha,
mis lõpuks kodumaale saadetakse.
Iisraeli kolm langenud sõdurit
on tuvastatud kui 19-aastane sõjaväelane kapral Lia Bin Nun,
19-aastane staabiseersant Ori Yitzhak Iluz
ja 20-aastane staabiseersant Ohad Dahan.
Kõik noored ohvitserid ülendati postuumselt ja maeti eile õhtul.
Teistes uudistes süüdistas Iisraeli peaminister Netanyahu
vahetult enne täna Viinis avatud
Rahvusvahelise Aatomienergia- agentuuri IAEA
kvartaalset juhatajate nõukogu koosolekut tuumavalveorganisatsiooni
suutmatuses islamivabariigile piisavalt vastu astuda.
Iraan valetab jätkuvalt Rahvus- vahelisele Aatomienergiaagentuurile.
IAEA kapitulatsioon Iraani survele on must plekk tema resümeel.
Andsime maailmale teavet,
kui tõime viis aastat tagasi Iisraeli Iraani salajase tuumaarhiivi.
See teave tõestas ühemõtteliselt, et Iraan rikub järelevalvelepinguid
ja rikastab uraani sõjalistel, mitte süütutel tsiviileesmärkidel.
Iraani vabandused tuumamaterjali leidmise kohta keelatud kohtadest
pole mitte ainult ebausaldusväärsed, vaid ka tehniliselt võimatud.
IAEA ebatõhus käitumine nende nõrkade vabanduste ees
edastab Iraani valitsejatele sõnumi,
et nad ei pea maksma oma rikkumiste eest mingit hinda
ja et nad võivad jätkata rahvusvahelise üldsuse petmist
oma tuumarelvapürgimustega.
Netanyahu rõhutas ka, et IAEA tähtis töö võib muutuda asjatuks,
kui agentuur kaotab oma neutraalsuse,
alludes erinevate poliitiliste üksuste survele.
Kui IAEAst saab poliitiline organisatsioon,
on tema järelevalvetegevus Iraanis tähtsusetu,
nagu ka tema aruanded Iraani tuumategevuse kohta.
Igal juhul ei jää Iisrael meie juhtimisel pealtvaatajaks.
Jääme kindlalt oma seisukoha juurde nii avalikult kui ka suletud uste taga.
Netanyahu lõpetas oma sõnavõtu Iraani kohta,
tõstes esile Jeruusalemma süvenenud koostööd Washingtoniga
Teherani tuumapürgimustega võitlemise ühisstrateegiates,
enne kui asus muude vastastikust huvi pakkuvate küsimuste juurde.
Meie liit USA-ga on sama vankumatu kui seni;
julgeoleku- ja luurealane koostöö Iisraeli ja USA vahel
on kõigi aegade haripunktis. Eelmisel reedel naasid minister Ron Dermer
ja riikliku julgeolekunõukogu direktor Tzachi Hanegbi tähtsalt USA-visiidilt,
kuhu olin nad saatnud. Nad arutasid pikalt Iraani küsimust
ja muid meie riikliku julgeoleku seisukohalt olulisi küsimusi.
See visiit oli jätkuks minu kõnelustele president Bideni,
välisminister Blinkeni, riikliku julgeoleku nõuniku Sullivani,
CIA direktori Burnsiga ning IDF-i ja USA armee ühisõppustele.
IAEA peadirektor Rafael Grossi
vastas Netanyahu poolt täna pärastlõunal tehtud märkustele,
tõrjudes igasuguse kriitika, ja väitis,
et organisatsioon jääb kõigis oma tegevustes erapooletuks.
Oleme teatanud, et oleme saanud vastuse, vastuse Iraanilt,
mis on usutav,
ja seepärast oleme öelnud, et meil ei ole rohkem küsimusi
selle konkreetse küsimuse osas, mis on palju laiem.
Nagu teate, jätkame analüüsi selle paiga suhtes,
kus viidi läbi teatud tüüpi testid,
ja me ei ole seda hinnangut muutnud.
See, mis meil on, on saanud usutava vastuse,
nii et me ei saa välistada, et see, mida nad meile räägivad,
võis juhtuda.
Kuigi meil pole mingeid vahendeid selle tegelikuks tõestamiseks
või ümberlükkamiseks. Me ei saa seda välistada.
Seoses vaidlusega eelmise nädala IAEA aruande üle, milles öeldakse,
et pärast varasematele päringutele antud vastuseid,
mida ta nimetas "mittejärjekindlaks",
tunnistas direktor Grossi lõpuks, et IAEA ei saa tegelikult kontrollida,
kas Iraani vastus oli usaldusväärne.
Me oleme sellega harjunud.
Üks päev on üks pool, mis ütleb üht ja teine päev on teine pool.
Me aktsepteerime seda osana oma tööst. Meie töö on neutraalne,
erapooletu, tehniline ja nimetame asju nii, nagu need on.
See, mida see tähendab, ei sõltu meist
ja ma ei kommenteeri valitsuste arvamusi selle kohta, mida teeme.
Samal ajal kui IAEA juhatus
jätkab järgmistel päevadel arutelusid Iraani toimiku üle,
valmistub Iisrael aktiivselt mitut sektorit hõlmavaks konfliktiks
Islamivabariigi ja selle piirkondlike esindajatega
2-nädalase IDF õppuse raames koodnimetusega " Kindel käsi."
Selles kontekstis võttis Jeruusalemma julgeolekukabinet
aktiivse rolli koolitusel, mille käigus riigi poliitladvik
osales mitmes stsenaariumis, kus simuleeriti kõikehõlmavat sõda.
Reaalsus meie piirkonnas muutub kiiresti.
Me ei seisa stagnatsioonis. Kohandame oma võitlusdoktriini
ja tegutsemisvõimalusi nende muutuste ja eesmärkidega,
mis ei muutu. Oleme pühendunud tegutsemisele Iraani tuumaprogrammi,
Iisraeli riigi vastu suunatud raketirünnakute
ja rinnete seotuse võimaluse vastu,
mida me nimetame mitme rinde kampaaniaks.
See kohustab meid võimalusel eelnevalt hindama
paljusid peamisi otsuseid,
mida julgeolekukabinetil ja valitsusel koos julgeolekuaparaadi, IDF
ja teiste julgeolekuelementidega on vaja teha.
See on harjutuse eesmärk. Oleme kindlad,
et suudame iga ohuga ise ja ka muude vahenditega toime tulla.
Aitäh, et vaatasite TV7 Iisraeli Uudiseid!
Julgustame teid TV7s palvetama rahu Jeruusalemmale
ja päästet Iisraelile.
Olen Erin Viner. Õnnistatud nädalat!
Kohtumiseni homme samal ajal!
Tõlge: Monika Jaaguri